RESOLUCIÓN do 30 de decembro de 2020 pola que se dá publicidade ás axudas concedidas e denegadas para a reestruturación e reconversión da viña en Galicia, da convocatoria do ano 2020, ao abeiro da Orde do 26 de decembro de 2019.
Consellería do Medio Rural — III. Outras disposicións — 01/02/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1 punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, a persoa beneficiaria e a cantidade concedida.
Asemade, sen prexuízo da notificación ás persoas interesadas, a Consellería do Medio Rural publicará na súa páxina web oficial a relación das persoas beneficiarias e o importe das axudas concedidas (http://www.mediorural.xunta.gal).
Na súa virtude, a Dirección Xeral de Gandaría, Agricultura e Industrias Agroalimentarias, por delegación do conselleiro,
Publicar no
Diario Oficial de Galicia
as axudas concedidas e denegadas ao abeiro da Orde do 26 de decembro de 2019, pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2020 (código de procedemento MR446A) que figuran como anexo desta resolución.
Santiago de Compostela, 30 de decembro de 2020
Convocatoria: Orde do 26 de decembro de 2019 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2020 (DOG núm. 28, do 11 de febreiro).
Código de procedemento: MR446A.
Aplicación orzamentaria: 14.04.713C.772.1.
A reestruturación e reconversión de viñas é unha das medidas admisibles do programa de apoio 2019-2023 ao sector vitivinícola que en Galicia son obxecto de financiamento da Unión Europea, na súa totalidade, a través do Fondo Europeo Agrícola de Garantía (Feaga, 100 %).
Finalidade: o apoio para esta medida aplicarase ás viñas da Comunidade Autónoma de Galicia destinadas á produción de uva para vinificación e só poderá concederse para unha ou varias das actividades seguintes:
a) Reimplantación de viñas.
b) Reconversión varietal.
c) Mellora das técnicas de xestión de viñas.
«Resolución das solicitudes de axudas aos plans de reestruturación e reconversión da viña en Galicia da convocatoria do ano 2020.
Examinadas as solicitudes de axudas aos plans de reestruturación e reconversión da viña en Galicia que se presentaron na convocatoria do ano 2020 ao abeiro da Orde do 26 de decembro de 2019, pola que se establecen as bases reguladoras destas axudas (DOG núm. 28, do 11 de febreiro) e verificado o cumprimento dos requisitos para a súa concesión, resulta o seguinte:
Antecedentes:
– O día 11.2/2020 publicáronse as bases reguladoras das axudas aos plans de reestruturación e reconversión da viña en Galicia e abriuse o prazo de presentación das solicitudes destas axudas para a convocatoria do ano 2020.
– Os servizos territoriais de Explotacións Agrarias examinaron as 198 solicitudes presentadas e emitiron a relación das admisibles que cumpren todos os requisitos exixidos pola normativa reguladora para seren beneficiarias destas axudas: 166 solicitudes.
– O órgano colexiado informou da avaliación da proposta resultante, consonte a acta ao respecto do día 22.12.2020, logo de aplicar os criterios previstos no artigo 25 da dita orde, para a concesión destas axudas, en réxime de concorrencia competitiva.
Consideracións legais e técnicas:
1. Orde do 26 de decembro de 2019 pola que se establecen as bases reguladoras das axu das aos plans de reestruturación e reconversión da viña en Galicia e se convocan para o ano 2020.
2. Lei 9/2007, de subvencións de Galicia.
3. Decreto 11/2009, polo que se aproba o Regulamento da Lei 9/2007.
4. Decreto 256/2011, polo que se regula o potencial de produción vitícola de Galicia.
5. Real decreto 1338/2018, polo que se regula o potencial de produción vitícola.
6. Real decreto 1363/2018, para a aplicación das medidas do programa de apoio 2019-2023 ao sector vitivinícola (PASVE 2019-2023).
7. OCM única (Regulamento (UE) Nº 1308/2013) con relación ao sector vitivinícola».
O 22.12.2020, o director xeral de Gandaría, Agricultura e Industrias Agroalimentarias propuxo:
«Con base no anterior,
PROPOÑO:
1. Aprobar axudas aos plans de reestruturación e reconversión da viña en Galicia, ao abeiro da convocatoria de 2020, das 166 solicitudes que se detallan no anexo I desta proposta, segundo as operacións anuais ou bianuais, con ou sen anticipo, que en conxunto suman unha superficie vitícola total a reestruturar e/ou reconverter de 289,1577 ha cunha contía económica por un importe de subvención de dous millons novecentos noventa e catro mil setecentos setenta e sete euros con dezasete céntimos (2.994.777,17 €) nas seguintes condicións:
– O prazo máximo de execución e xustificación das medidas de reestruturación e reconversión da viña en Galicia solicitadas nesta convocatoria será o 31 de maio de 2021 para as operacións anuais e o 31 de maio de 2022 para as bianuais, de acordo co previsto no artigo 27 da Orde do 26 de decembro de 2019, da Consellería do Medio Rural.
– As persoas viticultoras ás cales o investimento lles exixa pagamentos inmediatos poderán solicitar un anticipo máximo do 80 % da axuda aprobada cando constitúan unha garantía por un importe polo menos igual ao do anticipo. Unha vez executadas as operacións relacionadas co anticipo, deberán achegar a correspondente declaración de gastos (anexo V) de acordo co artigo 29 da dita orde.
– Antes do pagamento das axudas, as persoas beneficiarias deberán acreditar de novo a xustificación de estaren ao día nas súas obrigas fiscais e coa Seguridade Social e de que non teñen ningunha débeda pendente de pagamento coa Administración da Comunidade Autónoma, consonte o artigo 17 da dita orde así como o establecido no artigo 31.7 da Lei 9/2007, do 13 de xuño, de subvencións de Galicia.
2. Denegar as 32 solicitudes de axudas restantes, polos motivos que se indican para cada unha delas, segundo se detallan no anexo II».
De acordo coa dita proposta, o director xeral de Gandaría, Agricultura e Industrias Agroalimentarias, o 30.12.2020, por delegación do conselleiro do Medio Rural, en virtude da Orde do 17.11.2015 (DOG nº 223, do 23.11.2015), resolveu:
1. Aprobar as axudas aos plans de reestruturación e reconversión da viña en Galicia, ao abeiro da convocatoria do ano 2020, das 166 solicitudes que se detallan no anexo I, nas condicións sinaladas na dita proposta, consonte as operacións anuais ou bianuais, con ou sen anticipo, que en conxunto suman unha superficie vitícola total a reestruturar e/ou reconverter de 289,1577 ha cunha contía económica por un importe de subvención total de dous millóns novecentos noventa e catro mil setecentos setenta e sete euros con dezasete céntimos (2.994.777,17 €).
2. Denegar as 32 solicitudes de axudas restantes, polos motivos que se indican para cada unha delas, segundo se detallan no anexo II.
Esta resolución notificarase á persoa interesada facéndolle saber que esgota a vía administrativa e que contra ela poderá interpoñer potestativamente recurso de reposición ante o conselleiro do Medio Rural, no prazo dun mes, ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses. Todo isto consonte o disposto nos artigos 123 e 124 da Lei 39/2015, do 1 de outubro e 10 e 46 da Lei 29/1998, do 13 de xullo, reguladora da xurisdición contencioso-administrativa. Ambos os dous prazos computaranse desde o día seguinte ao da notificación desta resolución e sen prexuízo de que a persoa interesada poida exercer calquera outro que xulgue pertinente».